বিগ বস ১২

বিগ বস ১২ (এছাড়াও বিগ বস: বিচিত্র জড়িস নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের দ্বাদশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৮ সালের ১৬ই সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০১৮ সালের ৩০শে ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী দীপিকা কাকর জয়লাভ করেছেন, অন্যদিকে শ্রীশান্ত নায়ার প্রথম রানার-আপ হয়েছেন। এছাড়াও দীপক ঠাকুর, রোমিল চৌধুরী এবং করণবীর বোহরা ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী দীপিকা কাকর

 স্থান  বাসিন্দা  পেশা      অবস্থা  ১  দীপিকা কাকর  অভিনেত্রী  দিন ১  দিন ১০৫   ২  শ্রীশান্ত নায়ার  ক্রিকেটার  দিন ১  দিন ১০৫   ৩  দীপক ঠাকুর  সঙ্গীতশিল্পী  দিন ১  দিন ১০৫   ৪  রোমিল চৌধুরী  উকিল  দিন ১  দিন ১০৫   ৫  করণবীর বোহরা  অভিনেতা  দিন ১  দিন ১০৫   ৬  সুরভী রানা  দন্তচিকিৎসক  দিন ১  দিন ১০২   ৭  সোমি খান  বিক্রয় ব্যবস্থাপক  দিন ১  দিন ৯৮   ৮  রোহিত সুচান্তি  অভিনেতা  দিন ৩৬  দিন ৯১   ৯  জসলীন মাথারু  সঙ্গীতশিল্পী  দিন ১  দিন ৮৩   ১০  মেঘা ধাড়ে  অভিনেত্রী  দিন ৩৬  দিন ৮৩   ১১  সৃষ্টি রোড়ে  অভিনেত্রী  দিন ১  দিন ৭০   ১২  শিবাশিষ মিশ্র  ব্যবসায়ী  দিন ১  দিন ৬২   ১৩  উর্বশী বানি  সঙ্গীতশিল্পী  দিন ১  দিন ৪৯   ১৪  সাবা খান  হোটেল ব্যবস্থাপক  দিন ১  দিন ৪২   ১৫  অনুপ জালোটা  সঙ্গীতশিল্পী  দিন ১  দিন ৪২   ১৬  সৌরব প্যাটেল  কৃষক  দিন ১  দিন ৩৫   ১৭  নেহা পেন্ডসে  অভিনেত্রী  দিন ১  দিন ২৮   ১৮  নির্মল সোনি  পুলিশ  দিন ১  দিন ১৪   ১৯  কৃতি বর্মা  কর পরিদর্শক  দিন ১  দিন ১৩   ২০  রশমি বানিক  ব্যবসায়ী  দিন ১  দিন ১৩   ২১  মিত্তল জোশি  রূপসজ্জাশিল্পী  দিন ১  দিন ১  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান